CELEX: 62021TN0764
Language: ro
Date: 2021-12-08 00:00:00
Title: Cauza T-764/21: Acțiune introdusă la 8 decembrie 2021 – Atesos medical și alții/Comisia

28.2.2022   
            
            
               RO
            
            
               Jurnalul Oficial al Uniunii Europene
            
            
               C 95/39
            
         
      Acțiune introdusă la 8 decembrie 2021 – Atesos medical și alții/Comisia
      (Cauza T-764/21)
      (2022/C 95/55)
      Limba în care a fost introdusă acțiunea: engleza
      
         Părțile
      
      
         Reclamante: Atesos medical AG (Aarau, Elveția) și alte șapte reclamante (reprezentanți: M. Meulenbelt, B. Natens și I. Willemyns, avocați)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea deciziei nepublicate a pârâtei adoptată la o dată necunoscută, prin care se afirmă în mod fals expirarea desemnării Schweizerische Vereinigung für Qualitäts – und Management Systeme („SQS”) drept organism de evaluare a conformității pentru dispozitivele medicale în temeiul Directivei 93/42/CEE privind dispozitivele medicale și prin care SQS este delistată din baza de date a Comisiei Europene privind Noua abordare a organizațiilor desemnate și notificate, cu efect de la 28 septembrie 2021; și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantele invocă patru motive.
      
                  1.
               
               
                  Primul motiv, întemeiat pe încălcarea de către pârâtă a articolului 296 TFUE și a articolelor 5 alineatul (1), 5 alineatul (2) și 13 alineatul (2) TUE.
               
            
                  2.
               
               
                  Al doilea motiv, întemeiat pe abuzul de putere săvârșit de pârâtă.
               
            
                  3.
               
               
                  Al treilea motiv, întemeiat pe încălcarea de către pârâtă a articolului 218 alineatul (9) TFUE și a articolelor 8, 18, 19 și 21 din „MRA (Acordul de recunoaștere reciprocă) UE-Elveția” (1), a dreptului de a fi ascultat, astfel cum este consacrat la articolul 41 alineatul (2) din Carta drepturilor fundamentale, a dreptului la apărare și a principiului general fraus omnia corrumpit.
               
            
                  4.
               
               
                  Al patrulea motiv, întemeiat pe încălcarea de către pârâtă a articolului 120 din Regulamentul (UE) 2017/745 (2), a articolului 1 (coroborat cu articolul 22) și a articolului 5 din „MRA UE-Elveția”, precum și a principiilor generale ale efectivității, securității juridice și al încrederii legitime.
               
            
         (1)  Acordul între Comunitatea Europeană și Confederația Elvețiană privind recunoașterea reciprocă în materie de evaluare a conformității – Actul final – Declarații comune – Informare privind intrarea în vigoare a șapte Acorduri încheiate cu Confederația Elvețiană în domeniile circulații a persoanelor, transportului aerian și terestru, achizițiilor publice, cooperării științifice și tehnologice, recunoașterii reciproce a evaluării conformității și comerțului cu produse agricole (JO 2002, L 114, p. 369), astfel cum a fost modificat prin Decizia nr. 2/2017 a comitetului instituit în temeiul Acordului între Comunitatea Europeană și Confederația Elvețiană privind recunoașterea reciprocă în materie de evaluare a conformității din 22 decembrie 2017 de modificare a capitolului 2 privind echipamentele individuale de protecție, a capitolului 4 privind dispozitivele medicale, a capitolului 5 privind aparatele de uz casnic pe bază de gaz și boilerele și a capitolului 19 privind instalațiile pe cablu [2018/403] (JO 2018, L 72, p. 24-41).
      
         (2)  Regulamentul (UE) 2017/745 al Parlamentului European și al Consiliului din 5 aprilie privind dispozitivele medicale, de modificare a Directivei 2001/83/CE, a Regulamentului (CE) nr. 178/2002 și a Regulamentului (CE) nr. 1223/2009 și de abrogare a Directivelor 90/385/CEE și 93/42/CEE ale Consiliului (Text cu relevanță pentru SEE) (JO 2017, L 117, p. 1-175).